
Projekti “Narva Noortekeskuse avatud noortekeskuse ruumide renoveerimine ja seadmetega varustamine“ sildfinantseerimise lubamine ja omafinantseeringu kinnitamine

1.Asjaolud ja menetluse käik

Narva Noortekeskus töötas välja projekti “Narva Noortekeskuse avatud noortekeskuse ruumide renoveerimine ja seadmetega varustamine“ vastavalt ERF-i alasuuna 5.5.4 eesmärkidele ning haridus-ja teadusministri 21.detsembri 2007.a määrusele nr 82 «Avatud noortekeskuste, teavitamis-ja nõustamiskeskuste ning huvikoolide infrastruktuuri kaasajastamise meetme tingimused ja investeeringute kava koostamise kord».

Narva Noortekeskus sai hoone, mis asub aadressil Vestervalli 9 enda käsutusse 1999. aastal ning tegutseb antud hoones siiamaani. Ülalnimetatud hoone oli algselt ehitatud lasteaiana 1954. aastal ning kapitaalremonti ei ole antud hoones teostatud. 1999. aastal, seoses noortekeskuse sissekolimisega teostati hoone ühes ruumis valikuliselt kosmeetilist remonti.

Hoone oli avariiseisundis, kuid remonti ei teostatud. 

Narva Noortekeskuse hoones vastavalt Narva linnavolikogu kinnitatud Narva Noortekeskuse põhimäärusele tegutseb noote teavitamis- ja nõustamispunkt ning avatud noortekeskus «Exit».

2005. aastal kirjutas Narva Noortekeskus projekti “Narva Noortekeskuse teavitamis- ja nõustamispunkti rekonstrueerimine ja seadmetega varustamine“ ERDF meetme 4.3 teotuse taotlemiseks summas 2 523 274 EEK. Projekt kiideti heaks ja hoones teostati osaline rekonstrueerimine hoone osas, mis on seotud teavitamis- ja nõustamiskeskusega.

Avatud noortekeskuse ruumid, kus rakendatakse avatud noorsootöö meetodit ei remonditud ning vajavad antud hetkel hädasti rekonstrueerimist ja tööks vajalike seadmetega varustamist.

Antud taotlemise perioodiks väljatöötaud projekt näeb ette mansardkorruse väljaehitamist, uute tööks vajalike seadmete soetamist, fassaadi remonditöid, keldriruumide kapitaalset remonti ja nendes bändiruumi ehitamist, tantsu- ja aeroobikasaali ning kohvik-klubi Exit rekonstrueerimist, mis kõik ühes koos looks kaasaegsed võimalused vaba aja veetmiseks koos oma eakaaslastega ning enesearendamiseks.

Pärast eelpool nimetatud tööde läbiviimist on Narva Noortekeskus noortele köitvam koht kui enne. Luuakse töötingimused, mis vastaksid tervisekaitsenõuetele, tekivad suuremad võimalused nii massi- kui ka miniürituste läbiviimiseks ning noorsootöö strateegia paremaks ellurakendamiseks. Hoone renoveerimisel loodavad uued tingimused võimaldavad viia ellu noortevahetust Eesti ja Euroopa piires. Kaasaegne sisustus ja seadmed võimaldavad noortel realiseerida ennast paremini, avada nende võimeid ning veeta kvaliteetselt vabaaega. Lisaks tekivad Narva Noortekeskusel uued võimalused avatud noorsootöö elluviimisel.

Projekti üldmaksumus moodustab 10 890 000 krooni. Fondist taotleb Narva Noortekeskus  9 900 000 krooni, seega Narva linna omafinantseeringuks jääb 990 000. Omafinantseering on vajalik 2009. aastal summas 990 000 krooni. Projekt ellurakendamiseks on planeeritud ajavahemik jaanuar 2009 kuni september 2010. Projekti elluviimisega tegeleb Narva Noortekeskus.

Programmi kohaselt peaks Narva Noortekeskus katma ise projekti kulud, sest toetused laekuvad kuni kahe (2) kuu jooksul pärast projekti aruannete aktsepteerimist programmi poolt. Selleks, et Narva Noortekeskus saaks projekti käigus tehtud kulude eest õigeaegselt tasuda, on üheks võimaluseks võtta pangast sildfinantseerimise laen. Sildfinantseerimine on vajalik 2009. aastal 990 000 krooni ulatuses.

Sildfinantseerimine tähendab väljamakseid linnaeelarvest toetust sisaldava projekti kulude katteks toetusest saadavate vahendite ulatuses enne toetuse laekumist. Toetuse vahendite laekumisel linnaeelarve vahendid taastatakse. Sildfinantseerimine on sisuliselt toetuse krediteerimine ning selleks on võimalik kasutada panga sildfinantseerimise laenu.

2.Õiguslikud järeldused

Projektide omafinantseeringu kinnitamine ja sildfinantseerimiseks loa andmine on võimalik vaid Narva Linnavolikogu otsusega, sest see ei ole seadusega antud kellegi teise kinnitada. Sellega seoses on Narva Linnavolikogul õigus, vastavalt Kohaliku omavalitsuse korralduse seaduse § 22 lõike 1 punktile 8 antud otsust vastu võtta.

3. Otsus

3.1 Kinnitada projekti „“Narva Noortekeskuse avatud noortekeskuse ruumide renoveerimine ja seadmetega varustamine“ omafinantseeringu summaks 990 000 kr.

3.2  Projekti positiivse rahastamisotsuse korral näha ette Narva Linnavalitsusel omafinantseering 2009. aastal suuruses 990 000 krooni.

3.3 Lubada Narva Linnavalitsusel võtta sildfinantseerimise pangalaen 2009. aastal 9 900 000 krooni ulatuses.

3.4 Vormistada Narva Linnavalitsusel Narva Noortekeskusele tagatiskiri hoone ja selle juurde kuuluva territooriumi kasutamiseks noortekeskusena, sealhulgas osade ruumide kasutamist avatud noortekeskusena aadressil Vestervalli 9 järgneva 15 aasta jooksul.

4. Rakendussätte

4.1 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Otsus jõustub seadusega sätestatud korras.

